หุ้นปิดลดลง 15.53 จุด
ดัชนีหุ้นไทยปิดทำการวันนี้ที่ระดับ&nbsp; 753.26 จุดลดลง 15.53 จุดหรือ 2.02% ด้วยมูลค่าการซื้อขายทั้งสิ้น 17,662.01 ล้านบาทซึ่งตลาดหุ้นไทยวันนี้ปิดทำการในเวลา 15.30 น.ซึ่งปิดเร็วกว่าปกติ 1ชั่วโมง
17 พ.ค. 2553

ดัชนีหุ้นไทยปิดทำการวันนี้ที่ระดับ  753.26 จุดลดลง 15.53 จุดหรือ 2.02% ด้วยมูลค่าการซื้อขายทั้งสิ้น 17,662.01 ล้านบาทซึ่งตลาดหุ้นไทยวันนี้ปิดทำการในเวลา 15.30 น.ซึ่งปิดเร็วกว่าปกติ 1ชั่วโมง 
ม.ล.ทองมกุฏ ทองใหญ่   ประธานเจ้าหน้าที่บริหาร  บล.ไทยพาณิชย์ กล่าวว่า  ดัชนีหุ้นไทยที่ดีดตัวขึ้นมาปิดติดลบน้อยกว่าช่วงเปิดตลาด น่าจะมาจากแรงซื้อของนักลงทุนที่เข้ามารับเมื่อเห็นว่าเมื่อดัชนีลงมาลึกก็เป็นโอกาสเข้าซื้อนั้นเอง หรือบางกองทุนก็มีระดับดัชนีที่จะเข้าซื้อเช่นเมื่อดัชนีลงมาที่ระดับ 750 จุด ก็จะเข้าซื้อก็เกิดขึ้นได้ และ  หากดูพื้นฐานระยะยาวแล้วหุ้นไทยยังมีมูลค่าที่ดีอยู่ ทั้งในเรื่องของผลกำไรและเงินปันผลที่จะได้รับจากการลงทุน
"ยอมรับว่าปัญหาการเมืองที่รุนแรงขึ้น ยังเป็นเรื่องที่ยากจะคาดเดาว่าจะเป็นอย่างไรจึงยังเป็นจุดเสี่ยงที่นักลงทุนยังต้องระมัดระวัง  และขณะเดียวกันเมื่อการเมืองรุนแรงก็เป้นจังหวะให้นักลงทุนต่างชาติปรับฐานและขายหุ้นออกมาต่อเนื่อง" 
ด้านบล.พัฒนสินกล่าวว่า ตลาดหุ้นวันนี้เต็มไปด้วยปัจจัยลบโดยหุ้นไทยนอกจากเจอปัญหาการเมืองในประเทศที่รุนแรงขึ้นแล้วยังเจอผลลบจากปัจจัยต่างประเทศโดยเฉพาะที่ยุโรปยังมีปัญหาเศรษฐกิจอยู่ด้วย  ซึ่งปัญหาความรุนแรงในประเทศก็สุ่มเสี่ยงที่จะทำให้ประเทศถูกลดเครดิตลงได้ อีกทั้งประเมินว่าในช่วงไตรมาส2นี้บริษัทจดทะเบียนน่าจะมีกำไรออกมาไม่ดีหลังจากหลายๆธุรกิจต้องเจอปัญหาและได้รับผลกระทบจากการเมืองที่รุนแรง โดยสัปดาห์นี้มองว่าดัชนีจะเคลื่อนไหวในกรอบ737-775จุด